Дузпа
Дузпа (, буквално дванайсет крачки – заради дистанцията от 12 ярда спрямо голлинията, от които се е изпълнявала дузпата при въвеждането ѝ през 1891 г.) е единадесетметров наказателен удар в играта футбол. Този френски термин е възприет в България през 1894 г., когато футболът е бил въведен от група швейцарски учители. Ударът се изпълнява от специално определена точка в наказателното поле, намираща се на 11 метра от вратата (и затова понякога дузпата е наричана удар от бялата точка в наказателното поле). По време на изпълнението всички играчи с изключение на изпълнителя трябва да се намират извън наказателното поле. Вратарят трябва да е застанал на голлинията по време на изпълнението на дузпата. Ако бъде отсъдена дузпа в самия край на полувремето или срещата, времето трябва да бъде продължено до изпълняването на удара. До удара от изпълняващия състезател никой друг играч не трябва да се приближава на по-малко от 9 метра и 15 сантиметра от точката за изпълнение и да навлиза в наказателното поле. Дузпата се изпълнява след даден от съдията сигнал със свирката.

Нарушения, при които се отсъжда дузпа 
 Дузпа се отсъжда за същите нарушения срещу противников играч в собственото наказателно поле, за които, в случай че те са извън наказателното поле, се отсъжда пряк свободен удар. При това топката може да се намира в произволна точка от футболния терен, при условие, че играта не е вече спряна по друга причина от съдията (правило 12 от футболния правилник).
 Дузпа се отсъжда и при умишлена игра с ръка в собственото наказателно поле на футболист различен от вратаря (правило 14 от футболния правилник).
 В зависимост от наличната или не възможност за отбелязване на гол или степента на некоректност на извършеното нарушение, на нарушилия правилата играч може да бъде наложено лично наказание.

Финални мачове на международни първенства и турнири, решени чрез дузпи 
 1994 Бразилия-Италия 0:0 след продължения, 3:2 при дузпите
 2006 Италия-Франция 1:1 в редовното време и след продълженията, 5:3 при дузпите
 2016 Реал Мадрид-Атлетико Мадрид 1:1 в след продълженията, 5:3 при дузпите
 2022 Аржентина-Франция 3:3, 4:2 при дузпите

Вратари изпълнители на дузпи 
 Ханс-Йорг Бут, Германия
 Димитър Иванков, България
 Хосе Луис Чилаверт, Парагвай
 Рожерио Сени, Бразилия
 Мануел Нойер, Германия

Любопитни факти 
 Точката за изпълнение на дузпа е въведена 12 години по-късно от самата дузпа, поради което в този период съдиите са били принудени да измерват разстоянието до голлинията с крачки.
 Пеле отбелязва своя хиляден гол от дузпа.
 Ромарио също отбеляза своя хиляден гол от дузпа.
 Вратарят на Стяуа Букурещ Хелмут Дукадам спасява четири дузпи (от четири изпълнени) на финала за Купата на европейските шампиони срещу Барселона през 1986 г.

Рекорди

Клубни отбори 
 КК Палъс-Сивикс 17:16, изпълнени 48 дузпи (мач за купата на Намибия)

Национални отбори 
 Кот д'Ивоар-Гана 11:10, изпълнени 24 дузпи (мач за Купата на африканските нации), (1992 г.)
 Камерун-Кот д'Ивоар 11:12, изпълнени 24 дузпи (мач за Купата на африканските нации), (2006 г.)

Източници

Външни препратки 
 Статия на ФИФА за историята на дузпите 

Футболен правилник